\_\_\_\_\_\_\_\_\_\_\_\_\_\_\_\_\_\_\_,iz\_\_\_\_\_\_\_\_\_\_\_, Ulica \_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_, (u daljnjem tekstu: **Najmodavac)**

i

**REPUBLIKA HRVATSKA**, **MINISTARSTVO UNUTARNJIH POSLOVA, Zagreb, Ulica grada Vukovara 33,** OIB: 36162371878, (u daljnjem tekstu: **Najmoprimac**)

**zaključuju sljedeći:**

**UGOVOR**

**O NAJMU STAMBENE JEDINICE ZA STAMBENO**

**ZBRINJAVANJE RASELJENIH OSOBA IZ UKRAJINE**

**BR.\_\_\_/22**

**Članak 1.**

Ugovorne strane suglasno utvrđuju da Najmodavac sklapanjem ovoga Ugovora predaje, a Najmoprimac prima na privremeno korištenje stambenu jedinicu (u daljnjem tekstu: SJ), u naravi stan/kuća, na adresi \_\_\_\_\_\_\_\_\_\_\_\_\_\_\_\_.

SJ se sastoji od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; ukupne površine od \_\_\_\_\_\_ m². Navedena SJ je potpuno namještena za stanovanje.

**Članak 2.**

SJ iz članka 1. ovoga Ugovora koristit će se u svrhu pojedinačnog smještaja za stambeno zbrinjavanje raseljenih osoba iz Ukrajine koje su napustile Ukrajinu od 24. veljače 2022. godine i došle na područje Republike Hrvatske.

U SJ iz članka 1. ovoga Ugovora bit će smješteno\_\_\_\_\_\_\_\_\_ osoba.

**Članak 3.**

SJ daje se u najam na vrijeme od 6 mjeseci koje se računa od dana potpisivanja ovoga Ugovora.

U slučaju daljnje potrebe Najmoprimac može od Najmodavca zatražiti produljenje istoga Ugovora najviše do jedne godine.

**Članak 4.**

Ugovorne strane suglasno utvrđuju da Najmoprimac preuzima SJ u viđenom stanju na dan sklapanja ovoga Ugovora, kojom prilikom su ugovorne strane sastavile i potpisale primopredajni Zapisnik o zatečenom stanju i opremljenosti SJ, a koji Zapisnik je sastavni dio ovoga Ugovora.

Sastavni dio ovoga Ugovora je i Izjava korisnika SJ o suglasnosti s uvjetima i načinom smještaja u predmetnoj SJ.

**Članak 5.**

Trošak korištenja SJ iz čl. 1. ovoga Ugovora iznosi \_\_\_\_\_\_\_\_\_\_\_\_\_\_\_kn dnevno ( ovisno o tome koliko je ljudi smješteno će se upisati iznos), u skladu s odredbama Odluke o financiranju troškova za stambeno zbrinjavanje raseljenih osoba iz Ukrajine u pojedinačnom smještaju („Narodne novine“ broj 37/22) koju je donijela Vlada Republike Hrvatske dana 23. ožujka 2022., a isti se sastoji od troška najma prostora i troška nastalih režija za predmetnu SJ.

 Do 5. u tekućem mjesecu mjesno nadležne službe civilne zaštite obvezne su Operativnoj skupini Ravnateljstva civilne zaštite dostaviti podatke o korištenju stambenih jedinica na njihovom području za prethodni mjesec.

 Plaćanje Najmodavcu će vršiti Ministarstvo gospodarstva i održivog razvoja- Ravnateljstvo za robne zalihe mjesečno, uplatom na račun Vlasnika brojIBAN HR\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_banka), do 25.u mjesecu za prethodni mjesec.

**Članak 6.**

Najmoprimac ne odgovara za pogoršanje stanja prostora, uređaja i opreme u SJ koje je nastalo uslijed redovnog korištenja SJ.

Najmoprimac je dužan po prestanku ovog Ugovora, predati Najmodavcu SJ iz članka 1. ovog Ugovora slobodnu od osoba i stvari, o čemu će se sačiniti Zapisnik o primopredaji.

**Članak 7.**

Ovaj Ugovor prestaje sporazumno između ugovornih strana, istekom roka na koji je sklopljen ili otkazom bilo koje ugovorne strane.

Ovaj Ugovor može otkazati svaka ugovorna strana u svako doba, ako druga ugovorna strana ne izvršava svoje obaveze utvrđene ovim Ugovorom, uz otkazni rok od 30 dana, koji počinje teći od dana dostave pisane obavijesti o otkazu Ugovora.

Ugovorne strane suglasne su da će eventualne sporove koji proisteknu iz ovog Ugovora prvenstveno rješavati sporazumno, a ako u tome ne uspiju, rješavanje spora povjerit će se - nadležnom sudu.

**Članak 8.**

Ovaj Ugovor sastavljen je u 4 (četiri) istovjetna primjerka, od kojih 1 (jedan) primjerak zadržava Najmodavac, 1 (jedan) primjerak Najmoprimac, 1 (jedan) primjerak Ministarstvo gospodarstva i održivog razvoja - Ravnateljstvo za robne zalihe i 1 (jedan) primjerak Ministarstvo rada, mirovinskog sustava, obitelji i socijalne politike.

Ovaj Ugovor stupa na snagu danom potpisivanja.

KLASA:

URBROJ:

U Zagrebu, XX.\_\_\_\_\_\_\_\_\_\_\_\_.2022. godine

 **za Najmodavca: za Najmoprimca:**

 **Ravnateljstvo civilne zaštite**

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_